**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO VERSLO PLĖTROS KOMISIJOS 2017 METŲ VEIKLOS ATASKAITOS PATVIRTINIMO**

2017 m. sausio 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Rokiškio rajono savivaldybės tarybos 2015 m. rugpjūčio 28 d. sprendimu Nr. TS-186 patvirtintų Rokiškio rajono verslo plėtros komisijos nuostatų 6.2. punktu Rokiškio rajono savivaldybės taryba

n u s p r e n d ž i a:

Patvirtinti Rokiškio rajono verslo plėtros komisijos 2017 metų veiklos ataskaitą (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo) nustatyta tvarka.

Savivaldybės meras Antanas Vagonis

Vilma Mečiukonienė

PATVIRTINTA

Rokiškio rajono savivaldybės tarybos

2018 m. sausio 23 d. sprendimu Nr. TS-

**ROKIŠKIO RAJONO VERSLO PLĖTROS KOMISIJOS**

**2017 METŲ VEIKLOS ATASKAITA**

2015 m. rugpjūčio 28 d. Rokiškio rajono savivaldybės tarybos sprendimu Nr. TS-186 patvirtinti Rokiškio rajono verslo plėtros komisijos nuostatai, o sprendimu Nr. TS-185 – Rokiškio rajono verslo plėtros komisija (toliau – komisija). Komisija skirta vertinti ir formuoti palankią rajone verslo aplinką, teikti pasiūlymus rajono savivaldybės tarybai dėl verslo aplinkos gerinimo. 2017 m. du kartus Rokiškio rajono savivaldybės taryboje iš dalies buvo keičiami Komisijos nariai vietoje Simono Tuskos, asociacijos „Rokiškio verslo klubas“ deleguoto nario, patvirtintas naujas narys Raimondas Tarvydis, ir vietoje Tado Barausko, Rokiškio rajono savivaldybės mero patarėjo, patvirtinta mero patarėja Inga Tidikienė.

2017 m. surengtas 1 Rokiškio rajono verslo plėtros komisijos posėdis, kuriame svarstyti svarbūs rajonui klausimai: pajamų mokesčio nustatymas už verslo liudijimus 2018 m. Po ilgų diskusijų nuspręsta palikti 2017 m. galiojančius fiksuoto pajamų mokesčio dydžius už verslo liudijimus ir galiojančias lengvatas. Taip pat buvo diskutuota dėl Rokiškio rajono savivaldybės smulkaus ir vidutinio verslo plėtros programos nuostatų keitimo ir 2018 m. subsidijos verslo idėjai įgyvendinti projektų konkurso organizavimo poreikio ir galimybių. Komisija neturėjo pastabų dėl numatomų keisti Rokiškio rajono savivaldybės smulkaus ir vidutinio verslo plėtros programos nuostatų, bei pritarė idėjos konkurso organizavimui, tačiau paramos gavėjus siūlo apibrėžti tik fizinius asmenis. Komisijos nariai posėdžio metu buvo supažindinti su Lietuvos regioninės politikos gairių projektu iki 2027 m. bei Rokiškio r. savivaldybės administracijos pasiūlymu numatyti šias Panevėžio regiono specializacijos kryptis: inžinerijos pramonę (apimtų tiek elektronikos, metalo gaminių, automobilių ir kitų transporto priemonių, robotikos, medicinos, ir kitų prietaisų gamybos šakas); maisto ir gėrimų pramonę; medienos ruošą ir apdirbimą, miškininkystę; baldų ir tekstilės sektorių; žemės ūkį. Pastabų dėl specializacijos krypčių Komisijos nariai neturėjo ir joms buvo pritarta. Komisijos nariams taip pat buvo pateikta informacija apie projektinę idėją „Viešosios infrastruktūros, reikalingos apleistos teritorijos Vilties g. 46, Rokiškyje pritaikymui verslui, plėtra“, kuri pateikta pagal LR vidaus reikalų ministerijos paskelbtą kvietimą teikti priešprojektinius pasiūlymus ES struktūrinės paramos valstybinio planavimo priemonę „Miestų inžinerinės infrastruktūros, svarbios verslui, atnaujinimas ir plėtra“.

\_\_\_\_\_\_\_\_\_\_\_\_\_\_\_\_\_\_\_\_

**TEIKIAMO SPRENDIMO PROJEKTO „DĖL ROKIŠKIO RAJONO VERSLO PLĖTROS KOMISIJOS 2017 METŲ VEIKLOS ATASKAITOS PATVIRTINIMO**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Šio sprendimo projekto tikslas – atsiskaitymas Rokiškio rajono savivaldybės tarybos nariams už Rokiškio rajono verslo plėtros komisijos veiklą 2017 m.

**Šiuo metu esantis teisinis reglamentavimas.**

1998 m. lapkričio 24 d. patvirtintas Lietuvos Respublikos Smulkiojo ir vidutinio verslo plėtros įstatymas Nr. VIII-935, Rokiškio rajono savivaldybės tarybos 2017 m. kovo 31 d. sprendimas Nr. TS-57 “Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“, bei Rokiškio rajono savivaldybės tarybos 2017 m. kovo 31 d. sprendimas Nr. TS-58 „Dėl Rokiškio rajono savivaldybės smulkaus ir vidutinio verslo plėtros programos vertinimo komisijos patvirtinimo“.

**Sprendimo projekto esmė.**

Rokiškio rajono savivaldybės tarybos 2015 m. rugpjūčio 28 d. sprendimu Nr. TS-186 “Dėl Rokiškio rajono verslo plėtros komisijos nuostatų patvirtinimo” patvirtintų Rokiškio rajono verslo plėtros komisijos nuostatų 6.2 punktas.

**Galimos pasekmės, priėmus siūlomą tarybos sprendimo projektą:**

**teigiamos** –Rokiškio rajono savivaldybės tarybos nariai ir Rokiškio rajono gyventojai sužinos apie Rokiškio rajono verslo plėtros komisijos veiklą 2017 m.

**neigiamos** – nėra.

**Kokia sprendimo nauda Rokiškio rajono gyventojams.**

Kompetentinga Rokiškio rajono verslo plėtros komisija įgyvendina veiksmus, kurie gerina rajono verslo plėtrą. Tinkamai priimti sprendimai turi teigiamą naudą rajono gyventojams.

**Finansavimo šaltiniai ir lėšų poreikis**.

Sprendimo įgyvendinimui lėšos nereikalingos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus vyr. specialistė Vilma Mečiukonienė